ระเบียบธนาคารแห่งประเทศไทยว่าด้วยการรับซื้อพันธบัตร โดยมีสัญญาว่าผู้ขายจะซื้อคืนเพื่อเป็นเงินสภาพคล่องระหว่างวันพ.ศ. 2543------------------------------------ โดยที่สมควรปรับปรุงวิธีการให้เงินสภาพคล่องระหว่างวัน เพื่อให้การโอนเงินทางอิเล็กทรอนิกส์ผ่านระบบบาทเนตมีความคล่องตัวยิ่งขึ้น ธนาคารแห่งประเทศไทยจึงวางระเบียบไว้ดังต่อไปนี้ข้อ ๑ ให้ยกเลิกระเบียบธนาคารแห่งประเทศไทยว่าด้วยการรับซื้อพันธบัตร โดยมีสัญญาว่าผู้ขายจะซื้อคืนเพื่อเป็นวงเงินสภาพคล่องระหว่างวัน พ.ศ. 2539ข้อ ๒ ในระเบียบนี้ "ธนาคาร" หมายความว่า ธนาคารแห่งประเทศไทย "สถาบันการเงิน" หมายความว่า (1) ธนาคารพาณิชย์ตามกฎหมายว่าด้วยการธนาคารพาณิชย์ (2) บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ และ (3) สถาบันการเงินอื่นตามที่ธนาคารกําหนด "พันธบัตร" หมายความว่า ตั๋วเงินคลัง พันธบัตรรัฐบาลหรือพันธบัตรธนาคารและหมายความรวมถึงพันธบัตรที่ออกโดยองค์การของรัฐหรือรัฐวิสาหกิจ หรือสถาบันการเงินที่มีกฎหมายจัดตั้งขึ้นโดยเฉพาะ และธนาคารเป็นนายทะเบียนและตัวแทนการจ่ายเงิน ทั้งนี้ ดังรายชื่อพันธบัตรที่ธนาคารกําหนดไว้ตามระเบียบธนาคารแห่งประเทศไทยว่าด้วยการซื้อขายพันธบัตรกับสถาบันการเงินโดยมีสัญญาว่าผู้ขายจะซื้อคืน พ.ศ. 2539 "บัญชีเงินฝากสถาบันการเงิน" หมายความว่า บัญชีเงินฝากกระแสรายวันซึ่งสถาบันการเงินเปิดไว้กับธนาคารข้อ ๓ ในแต่ละวันธนาคารจะพิจารณารับซื้อพันธบัตรจากสถาบันการเงินตามรายชื่อพันธบัตรและราคารับซื้อที่ธนาคารกําหนด โดยมีวัตถุประสงค์เพื่อเสริมสภาพคล่องของการโอนเงินผ่านระบบบาทเนตเท่านั้น ทั้งนี้ธนาคารจะนําเงินเข้าบัญชีเงินฝากสถาบันการเงินภายในเวลา 8.30 น. และสถาบันการเงินตกลงว่าจะซื้อคืนพันธบัตร ที่ขายเมื่อสิ้นวันที่ขายภายในเวลา 17.00 น. โดยให้ธนาคารหักบัญชีเงินฝากสถาบันการเงินในการชําระราคาซื้อคืนพันธบัตรที่ธนาคารจะพิจารณารับซื้อแต่ละวัน ต้องมีราคารับซื้อไม่ต่ํากว่าหนึ่งล้านบาท และไม่มีจํานวนเงินที่ต่ํากว่าหลักแสนบาทข้อ ๔ สถาบันการเงินที่ประสงค์จะขายพันธบัตรต้องปฏิบัติดังนี้ (1) ทําหนังสือแสดงความตกลงตามแบบที่แนบ (2) มอบอํานาจให้บุคคลกระทําการแทนสถาบันการเงินในการติดต่อกับธนาคารทางโทรศัพท์ และลงนามในหนังสือมอบอํานาจถึงธนาคารตามแบบที่แนบ (3) ฝากพันธบัตรที่สถาบันการเงินมีกรรมสิทธิ์และปราศจากภาระผูกพันไว้กับธนาคารเพื่อการซื้อขายตามแบบหนังสือที่แนบ (4) ยินยอมให้ธนาคารจัดการเกี่ยวกับพันธบัตรที่สถาบันการเงินฝากไว้ คือ จัดสรรขาย ซื้อคืน โอนและรับโอนกรรมสิทธิ์พันธบัตรแทนสถาบันการเงิน ตลอดจนนําเงินเข้าบัญชีเงินฝากและหักบัญชีเงินฝากสถาบันการเงิน ทั้งนี้ ตามแบบหนังสือแสดงความยินยอมที่แนบ (5) แจ้งจํานวนเงินสภาพคล่องระหว่างวันที่ประสงค์จะขายพันธบัตรตามแบบหนังสือแจ้งจํานวนเงินสภาพคล่องระหว่างวันที่แนบข้อ ๕ สถาบันการเงินใดประสงค์จะเปลี่ยนแปลงจํานวนเงินที่ขายพันธบัตร ในแต่ละวันจากที่ได้แจ้งไว้ หรือประสงค์จะขายพันธบัตรเพิ่มในระหว่างวัน หรือไม่ประสงค์จะขายพันธบัตรในวันหนึ่งวันใด สถาบันการเงินนั้นต้องแจ้งให้ธนาคารทราบทางโทรศัพท์ล่วงหน้าไม่น้อยกว่า 1 ชั่วโมง และส่งหนังสือแจ้งจํานวนเงินสภาพคล่องระหว่างวันตามแบบที่แนบภายในวันนั้น ในกรณีจะขอเปลี่ยนแปลงจํานวนเงินที่ขายพันธบัตร ในแต่ละวันตลอดไปให้ส่งหนังสือแจ้งจํานวนเงินสภาพคล่องระหว่างวันให้ธนาคารทราบล่วงหน้าไม่น้อยกว่า 1 วันข้อ ๖ สถาบันการเงินมีหน้าที่ควบคุมดูแลให้มีพันธบัตรที่จะขายเพื่อเงินสภาพคล่องระหว่างวันให้เพียงพอกับปริมาณธุรกรรมที่ทําผ่านบาทเนตตลอดเวลาข้อ ๗ เมื่อธนาคารได้นําเงินเข้าบัญชีเงินฝากสถาบันการเงิน การ ขายพันธบัตร โดยมีข้อตกลงว่าจะซื้อคืนมีผลผูกพันสถาบันการเงินทันที และสถาบันการเงินจะใช้ประโยชน์จากเงินดังกล่าวได้เฉพาะการ โอนเงินผ่านบริการบาทเนตเท่านั้นข้อ ๘ สถาบันการเงินที่ประสงค์จะซื้อคืนพันธบัตรเพียงบางส่วนหรือทั้งหมดก่อนสิ้นวันในวันใด ต้องแจ้งให้ธนาคารทราบทางโทรศัพท์ก่อนและส่งหนังสือยืนยันการซื้อคืนพันธบัตรก่อนสิ้นวันตามแบบที่แนบให้ธนาคารภายในเวลา 10.00 น. ของวันทําการถัดไป พันธบัตรที่ธนาคารจะพิจารณาขายคืนบางส่วนตามวรรคแรก จํานวนเงินต้องไม่ต่ํากว่าหลักแสนบาทข้อ ๙ ในกรณีที่เงินในบัญชีเงินฝากสถาบันการเงินมีไม่พอให้ธนาคารหักเพื่อชําระราคาซื้อคืนพันธบัตร ณ สิ้นวันตามเวลาที่ธนาคารกําหนด ธนาคารจะให้สถาบันการเงินซื้อคืนพันธบัตรตามสัดส่วนเท่าที่เงินในบัญชีเงินฝากสถาบันการเงินมีอยู่ เป็นจํานวนเงินที่ไม่ต่ํากว่าหลักแสนบาท สําหรับพันธบัตรส่วนที่เหลือถือว่าไม่มีการซื้อคืนในวันนั้น และธนาคารจะขายคืนในวันทําการถัดไป แต่ถ้าในวันทําการถัดไปเงินในบัญชีเงินฝากสถาบันการเงินยังคงไม่พอให้หักชําระราคาซื้อคืนภายใน 12.00 น. สถาบันการเงินเป็นอันสิ้นสิทธิซื้อคืนข้อ ๑๐ พันธบัตรที่ธนาคารจะขายคืนบางส่วนตามข้อ 7 หรือพันธบัตรที่ธนาคารขายคืนบางส่วน เนื่องจากสถาบันการเงินมีเงินในบัญชีไม่พอหักตามข้อ 8 มูลค่าพันธบัตรหลังจากที่ธนาคารขายคืนนั้นต้องมีมูลค่าเพียงพอที่ จะครอบคลุมยอดเงินสภาพคล่องระหว่างวันคงค้างข้อ ๑๑ สถาบันการเงินที่ซื้อคืนพันธบัตรก่อนสิ้นวันหรือเมื่อสิ้นวันที่ขาย ธนาคารจะขายคืนตามราคาที่รับซื้อไว้ กรณีที่ซื้อคืนพันธบัตรในวันทําการถัดจากวันที่ขาย ธนาคารจะขายคืนในราคาที่เท่ากับผลรวมของราคาที่ธนาคารรับซื้อกับค่าตอบแทนตามอัตราที่ธนาคารกําหนดและจํานวนวันที่รับซื้อ ทั้งนี้ ตามวิธีคํานวณที่ธนาคารกําหนดข้อ ๑๒ สถาบันการเงินที่ไม่ซื้อคืนพันธบัตรภายในกําหนด ให้ปฏิบัติเกี่ยวกับดอกเบี้ยพันธบัตรดังนี้ (1) ในกรณีที่มีการจ่ายดอกเบี้ยภายหลังวันที่ธนาคารได้รับโอนกรรมสิทธิ์พันธบัตรและสถาบันการเงินเป็นผู้รับดอกเบี้ยงวดนั้น สถาบันการเงินต้องคืนดอกเบี้ยในส่วนที่เกิดขึ้นตั้งแต่วันที่ธนาคารได้รับโอนกรรมสิทธิ์พันธบัตร โดยธนาคารจะหักบัญชีเงินฝากสถาบันการเงินในวันถัดจากวันสิ้นสิทธิซื้อคืน (2) ในกรณีที่มีการจ่ายดอกเบี้ยภายหลังวันที่ธนาคาร ได้รับโอนกรรมสิทธิ์พันธบัตรและธนาคารเป็นผู้รับดอกเบี้ยพันธบัตรงวดนั้น ธนาคารจะคืนดอกเบี้ยพันธบัตรให้แก่สถาบันการเงินเฉพาะส่วนที่เกิดขึ้นก่อนวันที่ธนาคาร ได้รับโอนกรรมสิทธิ์พันธบัตร โดยนําเงินเข้าบัญชีเงินฝากสถาบันการเงินในวันที่ธนาคารได้รับดอกเบี้ยพันธบัตรงวดนั้นข้อ ๑๓ สถาบันการเงินใดประสงค์จะขอถอนคืนพันธบัตรที่ฝากไว้ให้ทําหนังสือตามแบบที่แนบส่งให้ธนาคารข้อ ๑๔ กําหนดเวลาที่ระบุไว้ตามระเบียบนี้ ธนาคารอาจเปลี่ยนแปลงได้ตามความจําเป็นและสมควรข้อ ๑๕ ธนาคารสงวนสิทธิดังนี้ (1) คิดค่าธรรมเนียมเมื่อมีเหตุจําเป็น (2) ไม่รับซื้อพันธบัตรจากสถาบันการเงินที่ฝ่าฝืน หรือไม่ปฏิบัติตามข้อใดข้อหนึ่งแห่งระเบียบนี้ หรือมีพฤติการณ์ที่ไม่เป็นไปตามเจตนารมณ์แห่งระเบียบนี้หรือมีเหตุไม่สมควรประการอื่นข้อ ๑๖ สถาบันการเงินใดขายพันธบัตรไว้ตามระเบียบธนาคารแห่งประเทศไทยว่าด้วยการรับซื้อพันธบัตรโดยมีสัญญาว่าผู้ขายจะซื้อคืนเพื่อเป็นวงเงินสภาพคล่องระหว่างวัน พ.ศ. 2539 ซึ่งได้ยกเลิกไปตามระเบียบนี้ และยังไม่ซื้อคืนพันธบัตร การซื้อคืนพันธบัตรให้เป็นไปตามข้อกําหนดในระเบียบดังกล่าวให้ใช้ระเบียบนี้ตั้งแต่วันที่ 3 มีนาคม พ.ศ.2543 เป็นต้นไปผู้มีอํานาจลงนาม - ประกาศ ณ วันที่ 25 กุมภาพันธ์ 2543 (ลงชื่อ) จัตุมงคล โสณกุล(ม.ร.ว.จัตุมงคล โสณกุล)ผู้ว่าการ